РЕПУБЛКА СРБИЈА

НАРОДНА СКУПШТИНА

Одбор за просторно планирање, саобраћај,

инфраструктуру и телекомуникације

13 Број: 06-2/493-14

29. децембар 2014. године

Б е о г р а д

З А П И С Н И К

20. СЕДНИЦЕ ОДБОРА ЗА ПРОСТОРНО ПЛАНИРАЊЕ, САОБРАЋАЈ, ИНФРАСТРУКТУРУ И ТЕЛЕКОМУНИКАЦИЈЕ,

 ОДРЖАНЕ 26. ДЕЦЕМБРА 2014. ГОДИНЕ

Седница је почела у 20.30 часова.

Седницом је председавао Милутин Мркоњић, председник Одбора.

Седници су присуствовали чланови Одбора: Зоран Бојанић, Мујо Муковић, др Владимир Орлић, Катарина Ракић, Сузана Спасојевић, Вучета Тошковић и Слободан Хомен.

 Седници је присуствовао и заменик члана Одбора Радмило Костић (заменик Саше Мирковића).

Седници нису присуствовали чланови Одбора: Константин Арсеновић, Бранка Бошњак, Драган Јовановић, Јовица Јевтић, Милан Ковачевић, Јован Марковић, Зоран Милекић и Горан Ћирић, нити њихови заменици.

 Одбор је у складу са предлогом председника Одбора, усвојио следећи:

**Д н е в н и р е д**

1. Разматрање Предлога закона о изменама Закона о планирању и изградњи, који је поднела група од 122 народна посланика, у појединостима;
2. Разматрање Предлога закона о измени и допуни Закона о посебним условима за упис права својине на објектима изграђеним без грађевинске дозволе, који је поднела група од 123 народна посланика, у појединостима.

Прва тачка дневног реда - **Разматрање Предлога закона о изменама Закона о планирању и изградњи, који је поднела група од 122 народна посланика, у појединостима**

 Одбор је, у складу са чланом 164. став 1. Пословника Народне скупштине, размотрио амандмане поднете на Предлог закона о изменама Закона о планирању и изградњи.

Одбор је одлучио да предложи Народној скупштини да **одбије** следеће амандмане:

- **на члан 1** који је поднео народни посланик Марјан Ристичевић;

- **на члан 1** који је поднео народни посланик Балша Божовић;

- **на члан 1** који је поднео народни посланик др Благоје Брадић;

- **на члан 1.** који је поднео народни посланик Слободан Хомен.

Представник предлагача закона на седници Одбора није прихватила: амандман **на члан 1** који је поднео народни посланик Марјан Ристичевић; **на члан 1** који је поднео народни посланик Балша Божовић и **на члан 1** који је поднео народни посланик др Благоје Брадић.

За известиоца Одбора на седници Народне скупштине одређен је др Владимир Орлић, члан Одбора.

Друга тачка дневног реда **- Разматрање Предлога закона о измени и допуни Закона о посебним условима за упис права својине на објектима изграђеним без грађевинске дозволе, који је поднела група од 123 народна посланика, у појединостима**

 Одбор је, у складу са чланом 164. став 1. Пословника Народне скупштине, размотрио амандмане поднете на Предлог закона о измени и допуни Закона о посебним условима за упис права својине на објектима изграђеним без грађевинске дозволе.

Одбор је одлучио да предложи Народној скупштини да **одбије** следеће амандмане:

- **на члан 3.** који су у истоветном тексту поднели заједно народни посланици Марко Ђуришић и проф. др Јанко Веселиновић и народни посланик Слободан Хомен.

Представник предлагача закона на седници Одбора није прихватила наведени амандман.

За известиоца Одбора на седници Народне скупштине одређен је др Владимир Орлић, члан Одбора.

\*

\* \*

На седници је вођен тонски запис.

Седница је закључена 20.50 часова.

СЕКРЕТАР ОДБОРА ПРЕДСЕДНИК ОДБОРА

 Биљана Илић Милутин Мркоњић